American Dad!

American Dad! on Seth MacFarlanen, Mike Barkerin ja Matt Weitzmanin luoma yhdysvaltalainen satiirinen piirrossarja. Sarjaa esitettiin Yhdysvalloissa FOX:illa sen kymmenennen kauden loppuun saakka, jonka jälkeen sarja siirtyi TBS:lle. Sarjan avausjakso esitettiin 6. helmikuuta 2005 puoli tuntia Super Bowl -finaalin jälkeen. Sittemmin sarjaa on esitetty säännöllisemmin 1. toukokuuta 2005 lähtien.

American Dad keskittyy CIA-agentti Stan Smithin ja hänen perheensä elämään.

Suomessa sarjaa on esittänyt Sub vuonna 2007 ja FOX vuodesta 2012 alkaen.

Smithin perhe
Stan Leonard Smith: Lujasti konservatiivinen CIA-agentti, vannoutunut patriootti. Joskus hieman ottaa tosissaan asioita ja vaikuttaa hölmöltä. Lähtee Rogerin pukuleikkeihin mukaan. Rakastaa lapsiaan vaikka joskus tuntuu häpeävän nörttiä poikaansa ja hippiä tytärtään.
Francine Lee Smith: Stanin kaunis, mutta hieman yksinkertainen vaimo. Tyypillinen kotirouva jolla on kuitenkin värikäs menneisyys. Lähtee usein mukaan Rogerin hahmojen elämään. Katselee Rogerin tai Klausin kanssa Morning Mimosa-hömppäsarjaa.
Hayley Dreamsmasher Smith: Perheen täysi-ikäinen ja hieman laiska tytär. Hayley opiskelee avoimessa yliopistossa sukupuolitutkimusta. Hayley on feministi, liberaali ja aktivisti, jota Stan ei voi sietää. Saa myöhemmim töitä Sub Hub-ruokapaikasta. Käyttänyt otsapantaansa siitä asti kun Stan sanoi Hayleyn otsan kiiltävän. Polttelee Jeffin kanssa kannabista. 
Steven "Steve" Anita Smith: Perheen teini-ikäinen poika. Steve on omalaatuinen nörtti, jota kiusataan koulussa. Lähtee usein mukaan Rogerin pukuleikkeihin. 
Roger Smith: Smithien perheen luona asuva muukalainen, joka pelasti Stanin kuolemalta Alue 51ltä. Perhe piilottelee Rogeria kotinsa ullakolla, sillä CIA haluaa löytää ja tappaa hänet. Roger on omituinen panseksuaali, joka polttaa tupakkaa, juo ja käyttää huumeita. Roger on jatkuvasti jonkun päihteen vaikutuksen alaisena. Roger ei sarjan alussa saanut lähteä Smithien ullakolta, jonka vuoksi tällä on useita valeasuja muiden ihmisten varalle. Rogerin jokaiseen valeasuun kuuluu oma mielenkiintoinen persoona ja tarina, joskus tarinat yltävät jopa vuosikymmenien taakse. Roger on supernopea, tulenkestävä ja pystyy hengittämään veden alla. Uusimmissa jaksoissa selviää että Roger pystyy menemään ihmisten uniin ja viemään mukanaan muita. Pystyy menemään myös kirjoihin sisälle tarinoihin. Roger on kykeneväinen kasvattamaan ruumiin osansa takaisin.
Klaus Heissler: Smithin perheen kultakala, johon CIA istutti 1986 talviolympialaisten aikaan itäsaksalaisen mäkihyppääjän aivot, estääkseen häntä osallistumaan ja voittamaan kultamitalia. Klausin elämästä ennen operaatiota ei ole paljon tietoa. Hänen on kerrottu olleen pahoissa veloissa ja opiskelleen Johann Wolfgang Goethe-Universität Frankfurt am Mainissa. Sarjan 10. kauden jaksossa "My Affair Lady" Klaus kertoo yllättäneensä tyttö-ystävänsä Elsan sängyssä Itä-Saksan kelkkailujoukkueen kanssa. Klaus ei ole hyväksynyt elämää kultakalana, ja yrittääkin aktiivisesti keksiä keinon saada aivonsa takaisin vartaloonsa. Sarjan aikaisimmilla kausilla Klaus oli ihastunut Francineen. Klaus on myöhemmin ollut seksisuhteessa Rogerin kanssa.
Jeff Smith (os. Fischer): Hayleyn hippipoikaystävä, myöhemmin aviomies. Jeff kärsii sairaudesta, jolloin hänen on pakko masturboida aina kiihottuessaan, sairaus pysyy kuitenkin hallinnassa lääkekannabiksen ansiosta. Yhdeksännen kauden jaksossa Jeff joutuu alieneiden vangiksi avaruuteen. Jeff pääsee kuitenkin lopulta takaisin maahan. Jeff vaikuttaa hieman yksinkertaiselta.
Rogu: Rogerin kasvaimesta syntynyt homunculus. Rogulla on Rogerin tavoin monia erilaisia muukalaisvoimia. Pukeutuu myös eri hahmoihin.

Muut hahmot 
Avery Bullock (Patrick Stewart): CIA:n apulaisjohtaja ja Stanin pomo. Bullock on henkisesti epävakaa ja kärsii vakavasta huumeongelmasta. Bullockin vaimo, Miriam on sarjan alkaessa on panttivankina Fallujassa, mutta Stan ja muut CIA:n agentit pelastavat hänet myöhemmin. Miriam kuolee sarjan ulkopuolella, kun Rogerin pahamaineisin persoona puukottaa häntä. Averylla ja Hayleylla oli suhde. 
Dick Reynolds: Stanin työkaveri CIA:ssa. Seurusteli yhden Rogerin hahmon kanssa. 
Jackson: Stanin työkaveri CIA:ssa.
Duper: Stanin työkaveri CIA:ssa.
Styles: Stanin työkaveri CIA:ssa.
Rehtori Brian Lewis (Kevin Michael Richardson): Rehtori Pearl Bailey High Schoolissa, jonka oppilaita Steve ja hänen kaverinsa ovat. Lewis on aggressiivinen ja arvaamaton. Hänellä on taipumus väkivaltaan ja päihteiden liialliseen käyttöön.
Greg Gorbin (Seth MacFarlane): Smithien homoseksuaali naapuri, joka on ammatiltaan uutisankkuri. Greg ja Francine ovat läheisiä ystäviä. 
Terry Bates (Mike Barker): Gregin avopuoliso ja uutisankkuri. Greg ja Terry juonsivat yhdessä uutisia W-ANG-TV-kanavan uutisissa. Terry jättää Gregin seuratakseen 311-yhtyettä ympäri maata.
Liberty Bell Corbin-Bates: Gregin ja Terryn tytär. Francine toimi parin sijaissynnyttäjänä.
Buckle (Matt McKenna): Smithien naapuri, joka asui ennen metsässä vuosikausia. Buckle oli ennen muuttoa metsään töissä Disneyllä. Buckle on naimisissa Sharrin kanssa.
Sharri Rothberg (Lisa Edelstein): Smithien naapuri ja Bucklen vaimo. Sharri on juutalainen.
Al Tuttle (Richard Kind): Smithin perheen naapuri. Tuttle on leski ja erittäin yksinäinen. Al on ystävällinen mutta yksinkertainen. 
Schmuley "Snot" Lonstein (Curtis Armstrong): Snot on Steven paras ystävä. Snot oli pitkään ihastunut Hayleyyn saamatta vastakaikua, kun Hayley vihdoin vastasi tunteisiin, Snotin tunteet häntä kohtaan katosivat. Snot asuu äitinsä kanssa, hänen isänsä hylättyä heidät. Snot on erittäin köyhä ja juutalainen. Snot seurestelee erään Rogerin hahmon kanssa, joka on olevinaan Steven "serkku". 
Toshi Yoshida (Daisuke Suzuki): Toshi on Steven japanilainen ystävä. Toshi puhuu sarjan aikana vain muutaman sanan englantia, ja hänen puheensa sarjassa on japaniksi tekstityksillä. Tästä huolimatta hän ymmärtää englantia täydellisesti. Toshilla on pikkusisko Aikiko, johon Steven oli ihastunut. 
Barry Robinson (Eddie Kaye Thomas): Barry on Steven ylipainoinen, yksinkertainen ystävä. Barry ottaa vahvoja lääkkeitä persoonallisuushäiriöönsä, jonka seurauksena hänen sosiaaliset taitonsa ja älykkyytensä ovat jääneet normaalia alemmalle tasolle. Kun Barry jättää lääkkeensä ottamatta, hänestä tulee murhanhimoinen psykopaatti. Barryn vanhemmat ovat rentoja ja harrastavat parinvaihtoa.
Aikiko Yoshida: Toshin nuorempi sisarus. Steven oli tähän erittäin ihastunut. Aikiko välillä tulkkaa Toshin puheita muille.

Äänirooleissa

Lähteet 

2000-vuosikymmenen piirrossarjat
2010-luvun yhdysvaltalaiset animaatiosarjat
2010-luvun yhdysvaltalaiset tilannekomediat
2020-luvun yhdysvaltalaiset animaatiosarjat
2020-luvun yhdysvaltalaiset tilannekomediat
Foxin televisio-ohjelmat
TBS:n televisio-ohjelmat
Seulonnan keskeiset artikkelit